Kong Mogens af Aalborg lod den lille gule VW køre foran lastbilen med kongekareten. Og TV2/Nord's Mogens var en meget populær mand, da han kørte igennem Aalborgs gader. Se flere billeder fra kongens indtog i byen.

Paraden til årets karneval blev skudt i gang i Nørresundby kl. 10.00. Her var det TV2/Nords egen Mogens Jørgensen, der som Kong Mogens af Aalborg blev kronet. Mogens Jørgensen er den 24. konge af karneval og ønskede ved kroningen alle en god fest. Hans varemærke, boblen, har i dagens anledning også fået kongekrone på. Og Mogens Jørgensen var en populær konge blandt de nordjyske karnevalsdeltagere. - Du er så nice Mogens, lød det mange steder fra blandt de unge udklædte. Og som en rigtig konge lod Mogens sig hylde og fotografere.